ठाकरे ने कहा कि लोग हमें गंभीरता से ले रहे हैं, हमारे पास विकास का खाका है, हमारे पार शहरों को बेहतर करने का प्लान है। उन्होंने कहा कि हमने 50 साल तक लोगों की आवाज को आगे बढ़ाया है। भाजपा सरकार पर हमला बोलते हुए उन्होंने कहा कि 2014 में जब भाजपा सत्ता में आई तो सबअर्बन रेल किराए में वृद्धि की गई, जिसका हमने विरोध किया। हमने नोटबंदी, जीएसटी में सुधार का सुझाव दिया, अगर उसे आलोचना के तौर पर लिया गया तो हम क्या कर सकते हैं। सरकार को लोगों की मन की बात के लिए खुले रहना चाहिए। सरकार को लोगों पर राज नहीं बल्कि उनकी सेवा करनी चाहिए।